Šiaurinis kalnagūbris

Šiaurinis kalnagūbris () – kalnų grandinė Trinidado salos šiaurinėje dalyje. Driekiasi nuo Čagvaramaso pusiasalio vakaruose iki Toko kyšulio rytuose. Stačiais šlaitais iškyla virš piečiau plytinčios lygumos. Jame yra aukščiausi salos kalnai – El Sero del Aripas (940 m) ir El Tukučė (936 m).

Kalnai sudaryti daugiausia iš nuosėdinių uolienų (skalūnų, klinties), rytinėje dalyje yra vulkaninių uolienų. Šlaitai daugiausia apaugę tropiniais miškais, tačiau dėl intensyvaus miškų kirtimo dabar daug kur plyti savanos.

Kategorija:Trinidado ir Tobago geografija
Kategorija:Šiaurės Amerikos kalnai